Biler strandet i forsøket på å unnslippe angriperne.
Re'im ligger i midtre del av det gule området.
**Angrepet på musikkfestivalen i Re'im** den 7. oktober 2023 var det mest dødelige enkeltangrepet under Hamas' angrep på Israel. Den omtales også som **Re'im-massakren**, og minst 260 deltakere på en frilufts musikkfestival nær kibbutzen Re'im i Eshkol regionale kommune ble drept. Mange flere ble såret, og mange ble kidnappet og tatt med som gisler til Gazastripen.

Gjerningsmennene offentliggjorde en rekke propagandavideoer fra angrepet, noen som tydelig viste mord og gisseltaking.

Forhistorie
-----------

Om kvelden 6. oktober 2023 startet friluftsfestivalen *Supernova Sukkot Gathering* i den vestlige Negevørkenen, ved Re'im omtrent fem km fra barrieren rundt Gazastripen. Det ble annonsert av et produksjonsselskap kalt *Tribe of Nova* (agenturlogoen sier bare *Nova*) som den israelske versjonen av *Universo Paralello*, en psytrancefestival som har sin opprinnelse i Brasil. Den er en variant av *Rave*, og ble beskrevet i forkant som en feiring av «venner, kjærlighet og uendelig frihet». Opptredener ved kjente scenekunstnere som Astral Projection og Man With No Name stod på programmet.

Festivalen ble flyttet til området nær Re'im bare to dager før start etter at det opprinnelig planlagte stedet i det sørlige Israel bortfalt. Det nye stedet ble kommunisert til deltakerne bare noen timer før arrangementet begynte. Festivalplassen hadde tre scener, en campingsone og et område med bar og bespisning.

Deltakere rapporterte at publikum hovedsakelig besto av israelere i alderen 20 til 40 år fra hele landet. Dertil var det også gjestende fra utlandet. Antall besøkende ble estimert til 3000 til 3500, annen informasjon angir antallet til mellom 4000 og 5000 besøkende.

Sikkerhetsstyrker var til stede på festivalen.

### Massakrens forløp

Morgenen 7. oktober 2023 satte Hamas i gang et overraskelsesangrep på Israel, og det var grunnen til at det ble utløst rakettalarm rundt klokken 06.30. Dette er en forekomst som ikke var uvanlig i Israel, og det forårsaket derfor ikke mye uro på festivalen. Imidlertid traff en rekke raketter området, så sikkerhetsansvarlige rådet først de deltagende til å legge seg flate på bakken med hendene over hodet. Ti minutter senere kom denne instruks på megafon: «Alle i bilene og avgårde.»

Et vitne sa at rundt klokken 07.00 gikk strømmen på festivalplassen, og samtidig ankom varebiler med rundt 50 væpnede Hamas-medlemmer i militæruniformer. Andre rapporterte også om angripere på motorsykler, firehjulinger og motoriserte paraglidere. Sikkerhetsstyrkene var i undertall og ikke forberedt på å slå tilbake et slikt koordinert militært angrep.

Da festivalgjengere flyktet i panikk til fots og i kjøretøy, ble de målrettet beskutt av terroristene. Angriperne sperret veien slik at kjøretøyene hopet seg opp. Det åpne ørkenområdet bød også på få skjulesteder, så besøkende som gjemte seg i trærne ble metodisk sporet opp og skutt av Hamas-medlemmer. Imidlertid overlevde andre som klarte å gjemme seg i frukthager i nærheten. Det skal ha skjedd alvorlige seksuelle overgrep; flere kvinner ble voldtatt. Noen av dem ble senere drept, andre ble ført til Gaza som gisler og senere vist i videoer med blødende sår.

Ifølge en lege og andre vitner ventet små grupper med terrorister ved nødutgangene på festivalplassen under angrepet for å skyte de flyktende. På grunn av den planlagte tilnærmingen og det store antallet gjerningsmenn, antas det at festivalen ikke var et tilfeldig mål, men at det snarere var et nøye planlagt og koordinert angrep. Det israelske militæret syntes helt uforberedt på dette og ankom festivalplassen først etter noen timer.

### Ofre

Innen 9. oktober var det fastlagt at minst 260 mennesker var blitt drept; et ukjent antall andre var såret. Uavhengig verifiserte droneopptak viste dusinvis av delvis utbrente biler og bremsespor. Bilder av festivalplassen etter angrepet viser at minst ett brent lik var bundet med kabelbånd. Den tidligere profesjonelle fotballspiller Lior Asulin var blant de drepte.

### Gisseltaking

Angriperne tok et ukjent antall mennesker som gisler. De kidnappede konsertgjengerne ble ført til Gaza, hvor noen ble filmet i propagandavideoer som snart etter sendt ut av Hamas.

Blant dem som ble tatt var den 22-årige tysk-israelske tatoveringskunstnerinnen Shani Nicole Louk. På en Hamas-video lå hun ubevegelig, kun iført shorts med ansiktet ned, ble spyttet på under rop av *Allahu Akbar*. Hun ble gjenkjent av sin tyskfødte mor fra Ravensburg blant annet fra tatoveringene hennes. På Gazastripen forsøkte deretter noen å ta ut penger med hennes betalingskort. Mot slutten av oktober ble det funnet et skallefragment som ved DNA-testing viste seg å tilhøre Shani Louk. Etter dette var fastslått, ble det konsensus om at var blitt halshugget, og det samme dag hun ble bortført. 

En annen video viser bortførelsen av den 25-årige kinesisk-israelske student Noa Argamani; hun gjemte seg med Avinatan Or, men ble oppdaget av terroristene. Videoen viser at de begge blir ført vekk, hun på en motorsykkel, og han med en gruppe andre mannlige fanger.

Påståtte forhandlinger
----------------------

Den 9. oktober meldte Reuters at Qatar formidlet i samtaler mellom Israel og Hamas om å sikre løslatelse av kvinnelige israelske gisler mot at Israel løslot fra fengsel 36 palestinske kvinner og barn. Israel bekreftet imidlertid ikke denne meldingen.

Referanser
----------

1. ↑  Cahlan, Sarah; Kelly, Meg; Oakford, Samuel (9. oktober 2023). «New video shows aftermath of music festival massacre». *The Washington Post*.
2. ↑  Lajka, Arijeta; Mellen, Riley (8. oktober 2023). «Video captures concertgoer being kidnapped by militants.». *The New York Times*.
3. 1 2 3  Ralf Niemczyk (9. oktober 2023). «Universo Paralello Festival: Festivalmanager berichtet vom Rave-Massaker in Israel». *RolllingStone*. Besøkt 9. oktober 2023.
4. 1 2 3 4 5 6 7 8  *Israeli music festival: 260 bodies recovered from site where people fled in hail of bullets*.
5. 1 2  Katie Bain (9. oktober 2023). «Artist Manager Describes Israeli Rave Massacre: ‘It Turned Into a Nightmare’». *Billboard* **(engelsk)**. Besøkt 9. oktober 2023.
6. ↑  Nina Kugler (8. oktober 2023). «Israel: Entführung bei Festival – Deutsche Shani Louk (22) wohl von Hamas verschleppt» **(tysk)**. Besøkt 9. oktober 2023.
7. ↑  «At Least 260 People Dead After Attack At Israeli Electronic Music Festival». *Billboard* **(engelsk)**. 8. oktober 2023. Besøkt 9. oktober 2023.
8. ↑  «Krieg in Israel: Wie eine Feier zum Massaker wurde». *Frankfurter Rundschau* **(tysk)**. 9. oktober 2023. Besøkt 9. oktober 2023.
9. 1 2  ToI Staff. «Thousands flee rocket and gunfire at all-night desert ‘Nature Party’; dozens missing». *The Times of Israel* **(engelsk)**. Besøkt 9. oktober 2023.
10. ↑  Arijeta Lajka, Riley Mellen. *Video captures concertgoer being kidnapped by militants*.
11. 1 2  Liel Leibovitz. «Eyewitness Account of the Rave Massacre». *Tablet*. Besøkt 9. oktober 2023.
12. ↑  Paul P. Murphy, Allegra Goodwin, Benjamin Brown, Sharif Paget (8. oktober 2023). «Desert horror: Music festival goers heard rockets, then Gaza militants fired on them and took hostages». *CNN* **(engelsk)**. Besøkt 9. oktober 2023. CS1-vedlikehold: Flere navn: forfatterliste (link)
13. ↑  Colin Freeman, Nataliya Vasilyeva. *How a sunrise desert rave was shattered by paragliding Hamas gunmen*.
14. 1 2  «Israel: Hamas-Kämpfer töten und entführen Festivalbesucher» **(tysk)**. 8. oktober 2023. Besøkt 9. oktober 2023.
15. ↑  Alexander Sarovic (9. oktober 2023). «DHamas-Attacke auf Musikfestival in Israel – Massaker im Morgengrauen». *Der Spiegel* **(tysk)**. Besøkt 9. oktober 2023.
16. ↑  «260 Leichen auf Festival geborgen: "Es war ein Schlachtfeld"». *ZDF* **(tysk)**. 8. oktober 2023. Besøkt 9. oktober 2023.
17. ↑  «Israeli forces still pursuing militants in southern Israel». *Washington Post* **(engelsk)**. 8. oktober 2023. Besøkt 9. oktober 2023.
18. ↑  «Hamas-Angriff: Drohnenaufnahmen zeigen das Ausmaß eines Massakers mit 260 Toten». *WELT* **(tysk)**. 9. oktober 2023. Besøkt 9. oktober 2023.
19. ↑  «Music festival organizers help Israeli authorities search for missing attendees after brutal attack». *CNN* **(engelsk)**. 8. oktober 2023. Besøkt 9. oktober 2023.
20. ↑  «Israelischer Ex-Fußballstar Lior Asulin von Hamas ermordet – DW – 09.10.2023» **(tysk)**. Besøkt 9. oktober 2023.
21. ↑  «Ex-soccer star Lior Asulin among those killed at nature party». *The Times of Israel* **(engelsk)**. Besøkt 9. oktober 2023.
22. ↑  «Bei Musikfestival: Deutsche in Israel von Hamas verschleppt, Mutter fleht um Hilfe». *Kleine Zeitung* **(tysk)**. 8. oktober 2023. Besøkt 9. oktober 2023.
23. ↑  «DEUTSCHE (22) VON PALÄSTINENSERN VERSCHLEPPT: KEIN LEBENSZEICHEN - MUTTER ERKENNT IHRE TOCHTER IN VIDEO». *tag24.de* **(tysk)**. 8. oktober 2023. Besøkt 9. oktober 2023.
24. ↑  Daniel Bettini: *Shani's mother saw her in a Hamas video, naked and unconscious: 'Please help me'*, Ynetnews, 8. oktober 2023; abgerufen 8. Oktober 2023
25. ↑  Ivana Kešanski: *MUČILI SU JE I UBILI, PA NJENIM TELOM PARADIRALI Ovo je devojka sa najstrašnijeg snimka iz Izraela: Došla je na festival mira, a postala žrtva rata (FOTO)*, Blic, 8. oktober 2023
26. ↑  «Mutmaßlich von Hamas verschleppt: Junge Frau hat Familie in Ravensburg». *SWR Aktuell* **(tysk)**. 8. oktober 2023. Besøkt 9. oktober 2023.
27. ↑  *taff*, 9. oktober 2023
28. ↑  «Israel festival revelers shot at point-blank range, video shows». *CNN* **(engelsk)**. 9. oktober 2023. Besøkt 9. oktober 2023.
29. 1 2  «Qatar in talks with Hamas, Israel to swap hostages for prisoners». Reuters.